Article 1 
Týmto sa v mene Európskeho spoločenstva schvaľuje podpísanie Protokolu k Dohovoru o medzinárodných zábezpekách na mobilné zariadenia týkajúceho sa záležitostí špecifických pre železničný vozidlový park , ktorý sa prijal 23. februára 2007 v Luxemburgu (ďalej len „železničný protokol“), s výhradou jeho uzavretia. Znenie železničného protokolu je pripojené k tomuto rozhodnutiu.
Article 2 
Týmto sa predseda Rady poveruje určiť osobu(-y) splnomocnenú(-é) podpísať železničný protokol v mene Spoločenstva pod podmienkou uvedenou v článku 3.
Article 3 
Spoločenstvo v súlade s článkom XXII ods. 2 železničného protokolu vydá pri jeho podpise vyhlásenie uvedené v prílohe.